Staanplekke met kragpunte. Gras, koelte, ablusiegeriewe, braaiplekke, visvangplek, piekniekarea en sleephelling. Restaurant wat uitkyk oor Oranjerivier. Ten volle toegeruste selfsorg eenhede. Twee volle badkamers (stort en bad), twee slaapkamers, mikrogolf, stoof, yskas, braaier, ens. Ook luukse selfsorg vir kleiner en groter groepe. Beddegoed word voorsien. Etes op aanvraag. Geen troeteldiere word toegelaat nie.
Carpe Diem Kothuis - huidiglik nie beskikbaar
Die Ierse Monument huldig die bydrae wat ± 500 Ierse vrywilligers gemaak het wat tydens die Tweede Vryheidsoorlog (1899-1902) aan die kant van die Boere teen die oormagtige Britse Ryk geveg. Die argitek is Jan van Wyk wat ook die taalmonument in Paarl ontwerp het. Die ontwerp van die Ierse Monument, wat uit 4 pilare bestaan, simboliseer die 4 Ierse kommandos wat 'n opstygende lyn na die einddoel van vryheid vorm. Die Ierse Monument het oorspronklik in Brixton, Johannesburg, gestaan en is in 1975 deur mev Betsjie Verwoerd onthul. In die tyd na 2000 het die monument verval en sou gesloop word. 'n Gemeenskaplike poging van die VF+, Orania Beweging en goedgesinde ondersteuners kon die monument red en in Orania heroprig. Dit vorm deel van die erfenisterrein op die rif, saam met die borsbeeldegroep en die rotsgravure en die wandelpad begin daar.